எம்.பிக்கள், எம்.எல்.ஏக்கள் மீதான குற்ற வழக்குகளை விசாரிக்க சிறப்பு நீதிமன்றத்தை அமைக்க உச்சநீதிமன்றம் அனுமதி அளித்த நிலையில், சென்னையில் அதனை அமைப்பதற்கான பணிகளை அரசு மேற்கொண்டுள்ளது. இதற்காக தமிழக உள்துறை செயலாளர் நிரஞ்சன் மார்டி பிறப்பித்த ஆணை, அரசிதழில் வெளியாகியுள்ளது. இதனிடையே சிறப்பு நீதிமன்றத்தை எங்கு அமைப்பது என உயர்நீதிமன்றம் இறுதிக்கட்ட முடிவை எடுத்திருப்பதாகவும் தகவல்கள் தெரிவிக்கின்றன.